Părinţii unei fetiţe de opt ani bolnave de cancer sunt obligaţi prin ordonanţă preşedinţială de judecători să continue tratamentul copilei.

Familia din judeţul Iaşi refuza să mai aprobe operaţiile recomandate de medici de teamă să nu îi fie furate organele micuţei. Doctorii au ajuns să ceară ajutorul Justiţiei de teamă să nu piardă mica pacientă, însă demersurile au durat enorm.

Un an au durat demersurile prin care statul obligă familia copilei să continue să o trateze. Medicii au cerut ajutorul celor de la Protecţia Copilului şi abia acum judecătorii au emis ordinul, după ce trei instituţii au intrat pe fir.

S-a pierdut foarte mult timp, spun doctorii, pentru viaţa fetiţei care suferă de o formă rară de cancer la rinichi. A trecut prin trei operaţii şi medicii spun că mai are nevoie de încă una: pentru aceasta a fost dată ordonanţa preşedinţială. Zilele următoare fetiţa va fi dusă la Timişoara, unde va primi tratamentul necesar, eventual şi un transplant de celule stem.

Digi24 a relatat despre acest caz AICI